### | | | | --- | --- | | | | | --- | | **Teknik- og Miljøudvalget** 5. april 2018 Sagsnr. 710-2017-37401 Dok.nr. 710-2018-54414 Sagsbehandler DPLVSO | | 33.                 Projektforslag for fjernvarmeforsyning af lokalplanområde nr. 366 ved [adresse] i [adresse]. - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

Teknik- og Miljøudvalget skal i denne sag tage stilling til
et projektforslag fra [adresse] om tilslutning af ”Lokalplan nr.
366 - Boligområde ved [adresse] i [adresse]”.

[adresse] har bedt [adresse] om at
udarbejde et projektforslag for fjernvarmeforsyning af dette område, og varmeværket
har derfor i januar 2018 indsendt vedlagte projektforslag med anmodning om
kommunens godkendelse.

Forsyningsområdet er omfattet af forslag til ”Lokalplan nr.
366 – Boligområde ved [adresse] i [adresse]” og kan ses på side 3 i
projektforslaget. Lokalplanen giver mulighed for opførelse af i alt 8
parcelhuse. Ifølge lokalplanen skal nybyggeri i området tilsluttes kollektiv
varmeforsyning. For bebyggelse, der opfylder de gældende klassifikationskrav for
lavenergihuse, har kommunen dog pligt til at dispensere fra denne bestemmelse.

Lokalplanforslaget behandles sideløbende 3. april 2018 i
Planudvalget. Lokalplanen forventes endeligt vedtaget af Byrådet 24. april
2018.

[adresse] finansierer, ejer, driver og
vedligeholder fjernvarmeforsyningsanlægget til og med hovedafspærringshanerne
og varmemålerne hos forbrugerne. [adresse] vil med godkendelse
af projektforslaget få forsyningspligt i området.

Forbrugerne forventes tilkoblet i takt med, at udbygningen
sker. Det forventes, at alle ledninger vil kunne lægges i offentlige arealer og
at der ikke vil blive behov for ekspropriation af private arealer.

**VURDERING**

På baggrund af oplysningerne i projektforslaget vurderer
Teknik og Kultur, at projektet som helhed er samfundsøkonomisk fordelagtigt.

[adresse] har en naturgasmotor på 4,3 MW og
en naturgaskedel på 2,5 MW, og supplerer varmeproduktionen med overskudsvarme
fra biogasanlægget [adresse]. Fremover forventes biogasanlægget dog ikke at
kunne levere overskudsvarme, og [adresse] fremtidige
varmeproduktion vil derfor ske på værkets eget naturgasfyrede anlæg, der også
har kapacitet til at forsyne det nye boligområde.

I projektet er der regnet med en samlet anlægsinvestering
på ca. 720.000 kr. for [adresse]. [adresse] beregninger
viser, at fjernvarmeudvidelsen vil bidrage med et positivt resultat for
varmeværket på ca. 70.000 kr., set over 20 år.

Brugerøkonomiske beregninger viser, at der ved valg af
fjernvarme kan opnås en årlig besparelse i forhold til individuelle
jordvarmeanlæg på godt 2.600 kr. pr. bolig inklusiv moms, svarende til knap 24
%.

Samfundsøkonomiske beregninger viser, at besparelsen ved
valg af fjernvarme i forhold til individuelle jordvarmeanlæg for en 20 års
periode er ca. 520.000 kr., svarende til 38 %. Der er i den forbindelse lavet
følsomhedsberegninger, der viser, at projektet er robust overfor øgede udgifter
til både investeringer, brændsler og drift.

Energi- og miljømæssige beregninger viser, at der ved
gennemførelse af projektet vil være en samlet udledning over 20 år på 365 tons
CO2-ækvivalenter mod 56 tons ved individuelle jordvarmeanlæg.
Projektets fordel er dog, at varmeproduktionen samles på ét effektivt anlæg,
hvor det vil være muligt i fremtiden at ændre brændsel til f.eks. mere
overskudsvarme, solvarme, store varmepumper eller andre miljøvenlige løsninger.

På baggrund af en screening i henhold til
miljøvurderingsloven vurderer Favrskov Kommune også, at projektet ikke vil
medføre væsentlige miljøpåvirkninger og dermed ikke er omfattet af krav om
miljøkonsekvensrapport (VVM-redegørelse). Meddelelse herom vil blive fremsendt
og offentliggjort særskilt.

**ØKONOMI**

[adresse] agter at søge Favrskov Kommune om
kommunegaranti for optagelse af lån i Kommunekredit på 720.000. kr., hvoraf der
skal betales løbende årlig provision til Favrskov Kommune på restgælden. Der
vil blive fremsendt særskilt ansøgning om kommunegaranti til behandling i
Byrådet.

**INDDRAGELSE**

Projektforslaget har været sendt til gennemsyn ved HMN GasNet,
der har meddelt, at de ikke har bemærkninger til projektforslaget.

**INDSTILLING**

Direktøren for Teknik og Kultur indstiller til Teknik- og Miljøudvalget:

1.    At [adresse]
Kraftvarmeværks ”Projektforslag for tilslutning af lokalplan nr. 366
boligområde ved [adresse] i [adresse]” godkendes.

**BESLUTNING**

**Bilag**

|  |  |
| --- | --- |
| Projektforslag for tilslutning af lokalplan nr. 366 ved [adresse] i [adresse] 710-2018-57253 |